cyanic-selkie/wikianc huggingface dataset:
Άλμα εις μήκος
Φορά
Το άλμα εις μήκος  μπορεί εξίσου εύκολα να ονομαστεί «τρέξιμο και άλμα» ή «ταχύτητα και άλμα», επειδή το πραγματικό άλμα είναι μόνο μέρος της διαδικασίας. Η φορά είναι αγωνιστικό τρέξιμο με επιτάχυνση και πρέπει να δώσει στον αθλητή τη δυνατότητα να εκτιναχθεί έχοντας πολύ μεγάλη ταχύτητα. Το μήκος της φοράς πρέπει να επιλέγεται κατά τέτοιο τρόπο, ώστε ο άλτης να μπορεί να φτάνει στη μεγαλύτερη δυνατή ταχύτητα ως τη στιγμή της εκτίναξης. Για τους αθλητές παγκόσμιας κλάσης, το μήκος της φοράς είναι για τους άνδρες 38 ως 44 μέτρα και για τις γυναίκες 30 ως 36 μέτρα. Για τα παιδιά, τους εφήβους και τους αρχάριους το μήκος πρέπει να είναι μικρότερο. Πλέον, στις επίσημες διοργανώσεις έχει οριοθετηθεί από τη ΔΟΕ το μήκος να είναι 40 μέτρα.
Οι καλοί άλτες παρουσιάζουν σε όλες τους τις προσπάθειες σχεδόν ίδιο ρυθμό φοράς, ο οποίος μπορεί να μεταβληθεί ελάχιστα, όταν αλλάζουν οι εξωτερικές συνθήκες (διάδρομος από ταρτάν ή από καρβουνόσκονη, ευνοϊκός άνεμος). Ο ρυθμός αυτός δίνει τη δυνατότητα στον αθλητή να φτάσει με σιγουριά στη βαλβίδα. Δοκιμασμένη είναι ακόμα η χρήση σημείων ελέγχου (μαρκαρίσματα) κατά την προπόνηση, που δεν πρέπει να είναι τοποθετημένα πολύ κοντά στη βαλβίδα (ιδανικό μήκος: 6 ως 8 διασκελισμοί πριν από τη βαλβίδα). Σε 4 ως 5 βήματα, συνήθως, πριν από την εκτίναξη αρχίζει η προετοιμασία για την εκτίναξη. Ο άλτης ανορθώνει εδώ το πάνω μέρος του σώματος και κάνει έναν κάπως μακρύτερο προτελευταίο διασκελισμό. Ο τελευταίος διασκελισμός γίνεται, αντίθετα, 20 εκατοστά μικρότερος σε σχέση με τον φυσιολογικό διασκελισμό και εκτελείται με μεγαλύτερη ταχύτητα. Έτσι, δημιουργούνται οι προϋποθέσεις για μια ενεργητική τοποθέτηση του ποδιού εκτίναξης πάνω στη βαλβίδα, καθώς και άριστες συνθήκες για την εκτίναξη.
Εκτίναξη
Το (σχεδόν) τεντωμένο πόδι εκτίναξης πατάει ενεργητικά, τα δάχτυλα και η φτέρνα αγγίζουν ταυτόχρονα το έδαφος. Στη συνέχεια, το πόδι εκτίναξης λυγίζει στο γόνατο, όπου ο σχηματισμός γωνίας 145 ως 150 μοιρών είναι ιδανικός. Ταυτόχρονα φέρεται το πόδι ώθησης αστραπιαία προς τα εμπρός. Η εκτίναξη γίνεται μ' ένα δυναμικό τέντωμα του ποδιού εκτίναξης, την ανόρθωση του πάνω μέρους του σώματος, το σήκωμα των ώμων, καθώς και τη γρήγορη και δυνατή κίνηση του ποδιού ώθησης και των βραχιόνων. Για να μεταδοθεί η δύναμη στο σώμα, συγκρατούνται απότομα οι βραχίονες και το πόδι ώθησης στην τελική φάση εκτίναξης. Το τέλος της σανίδας σημειώνεται ώστε η μύτη του παπουτσιού του άλτη να βρίσκεται πίσω από τη γραμμή για να θεωρηθεί νόμιμο ένα συγκεκριμένο άλμα.
thumb |Απογείωση αθλητή
Φάση μετεωρισμού και προσγείωση
thumb|left|Φάση μετεωρισμού: ο τέσσερις φορές χρυσός Ολυμπιονίκης Καρλ Λιούις
Άλμα με ωστικές κινήσεις (με σκίρτημα - λάκτισμα - με «ψαλίδια»)
Το άλμα με «ψαλίδια» χαρακτηρίζεται από τη συνέχιση της κίνησης τρεξίματος στο κενό. Εδώ ο άλτης ανάλογα με το επίπεδο επίδοσής του κάνει 2,5 - 3,5 διασκελισμούς. Οι βραχίονες αιωρούνται μαζί σύμφωνα με την ακολουθία των βημάτων κάνοντας κυκλικές κινήσεις και υποβοηθούν στη διατήρηση της ισορροπίας. Τη στιγμή της προετοιμασίας και της εκτέλεσης της προσγείωσης κινούνται εξισορροπώντας από μπροστά προς τα πίσω και από πάνω προς τα κάτω.
Τεχνική άλματος
Εκμάθηση της τεχνικής άλματος.
Άλμα με συσπείρωση (άλμα σε μήκος από θέση βηματισμού)
Τα παιδιά και οι αρχάριοι πρέπει να μαθαίνουν το συσπειρωτικό άλμα. Απ' αυτό μπορούν αργότερα ν' αναπτύξουν το άλμα με «ψαλίδια» και το εκτατικό άλμα.
Τρόπος εκμάθησης
1. Άλματα μ' επιτάχυνση από μικρή φορά (3 ως 5 βήματα). Προσοχή: α) σύντομη, γρήγορη και δυνατή εκτίναξη. β) συσπειρωμένη προσγείωση. 2. Άλμα με επιτάχυνση από 7 ως 10 διασκελισμούς. Προσοχή: πρέπει να διατηρείται το πόδι ώθησης στην αρχική θέση γι' αρκετή ώρα. 3. Όπως και στην άσκηση δύο, αλλά μετά από το ανώτατο σημείο της τροχιάς το πόδι εκτίναξης φέρεται προς το πόδι ώθησης και η προσγείωση γίνεται και στα δύο πόδια. 4. Πρέπει να χρησιμοποιείται η ζώνη εκτίναξης (80 εκατοστών). 5. Συσπειρωμένο άλμα σε μήκος με ολόκληρη την κανονική φορά από τη βαλβίδα.
Μέθοδος εκμάθησης άλματος με «ψαλίδια»
1. Άλματα με επιτάχυνση (5 - 7 διασκελισμοί με φόρα). 2. Εκτίναξη, μετά μετακίνηση του ποδιού ώθησης προς τα κάτω και προς τα πίσω και του ποδιού εκτίναξης προς τα εμπρός και προς τα πάνω. Η ορμή του σώματος καταλήγει στο πόδι εκτίναξης που προσγειώνεται πρώτο, ακολουθεί εγκατάλειψη του σκάμματος. Γίνονται πολλές επαναλήψεις. 3. Συμπληρωματικές ασκήσεις • Ασκήσεις σε δίζυγο, κρέμασμα - σε μονόζυγο: εκτέλεση του παλμού των 2,5 διασκελισμών. • Ασκήσεις κίνησης των βραχιόνων σε στάσεις, παρόμοιες, με εκείνες των αλμάτων, μετά από την εκτίναξη επακολουθεί το άγγιγμα ενός αντικειμένου, (π.χ. μιας μπάλας), που βρίσκεται σε μεγαλύτερο ύψος από εκείνο που μπορεί ο αθλητής να φτάσει κανονικά.
1. Άλμα από επιταχυνόμενη φορά. Τα χαρακτηριστικά του είναι : • Ανορθωμένο το πάνω μέρος του σώματος • Έντονη διατήρηση του ποδιού ώθησης στη θέση βηματισμού ακόμα και μετά από το ανώτατο σημείο της τροχιάς. • Το πόδι εκτίναξης παραμένει γι' αρκετή ώρα προς τα πίσω. • Ο βραχίονας, που είναι από την πλευρά του ποδιού εκτίναξης, φέρεται προς τα εμπρός, πάνω από το ύψος των ώμων. • Το πόδι εκτίναξης φέρεται κοντά στο πόδι ώθησης, τα πόδια σηκώνονται προς το πάνω μέρος του σώματος, που λυγίζει προς τα εμπρός, για να εξισορροπήσει. • Προσγείωση.
thumb|Φάση προσγείωσης: η δύο φορές χρυσή Ολυμπιονίκης Χάικε Ντρέξλερ
Μέθοδος εκγύμνασης για το εκτατικό άλμα
1. Άλματα με επιτάχυνση (5 - 7 διασκελισμοί με φόρα). 2. Άλμα μ' επιτάχυνση μετά από μικρή φόρα. Στη φάση της τροχιάς, κατά την οποία ο αθλητής ανεβαίνει ακόμα, το πόδι ώθησης πέφτει προς τα πίσω και η λεκάνη μετακινείται προς τα εμπρός. Η προσγείωση γίνεται στη συνέχεια και με τα δύο πόδια. Με την άσκηση αυτή γίνεται η εκγύμναση του βασικού παλμού του εκτατικού άλματος και γι' αυτό, πρέπει να εκτελείται συχνά και με όλο και πιο γρήγορη φορά. 3. Εκτατικό άλμα από μικρή φόρα σ' ένα σκάμμα, που είναι χαμηλότερο (από το διάδρομο της φοράς) ή από υπερυψωμένη επιφάνεια εκτινάξεως: α) Χωρίς ιδιαίτερη προσοχή στην κίνηση προσγείωσης. β) με ιδιαίτερη προσοχή στην κίνηση προσγείωσης. 4. Εκτατικό άλμα με βαλβίδα από μεγαλύτερη ή και από πλήρη διαδρομή φόρας.
Οι 10 καλύτεροι αθλητές όλων των εποχών (ανοικτός στίβος)
Πηγή: World Athletics
Οι 11 καλύτερες αθλήτριες όλων των εποχών (ανοικτός στίβος)
Πηγή: World Athletics
Εξωτερικοί σύνδεσμοι
Κατηγορία:Αγωνίσματα του στίβου
Simca
Κατά το μεγαλύτερο μέρος της μεταπολεμικής περιόδου, η Simca ήταν μια από τις κορυφαίες αυτοκινητοβιομηχανίες της Γαλλίας. Το Simca 1100 υπήρξε για κάποιο διάστημα το αυτοκίνητο με τις μεγαλύτερες πωλήσεις στη χώρα, ενώ τα μοντέλα Simca 1307 και Simca Horizon κέρδισαν τον κορυφαίο τίτλο του Ευρωπαϊκού Αυτοκινήτου της Χρονιάς για το 1976 και το 1978 αντίστοιχα. Τα μοντέλα αυτά πωλήθηκαν σε κάποιες άλλες χώρες ως προϊόντα άλλων επωνυμιών. Για παράδειγμα, το Simca 1307 πωλήθηκε στο Ηνωμένο Βασίλειο ως Chrysler Alpine, ενώ και το Horizon πωλήθηκε υπό την επωνυμία της Chrysler.
Αυτοκίνητα Simca κατασκευάστηκαν και από την Simca do Brasil στη Βραζιλία, καθώς και από την Barreiros (επίσης θυγατρική της Chrysler) στην Ισπανία. Κατά την εποχή που η εταιρεία ήταν ιδιοκτησία του ομίλου Chrysler, συναρμολόγηση μοντέλων της γινόταν και στη Χιλή, την Κολομβία και την Ολλανδία.
Κατηγορία:Γαλλικές αυτοκινητοβιομηχανίες Κατηγορία:Πρώην αυτοκινητοβιομηχανίες Κατηγορία:Μοντέλα Simca
Μάχη της Μαλάξας
Η Μάχη της Μαλάξας μπορεί να αναφέρεται σε:
Γεώργιος Ν. Μπότσαρης
Ο Γεώργιος Μπότσαρης του Νότη ήταν Έλληνας αγωνιστής πριν το 1821.
Βιογραφία
Γεννήθηκε στο Σούλι το 1785. Πατέρας του ήταν ο Νότης Μπότσαρης. Πήρε μέρος στους τελευταίους ηρωικούς αγώνες του Σουλίου και διέπρεψε. Δολοφονήθηκε στην Κέρκυρα το 1807 από απεσταλμένο του Αλή Πασά.
Πηγές
Γεωργιος
Φάμπιο Καπέλλο
Ο Φάμπιο Καπέλλο (Fabio Capello, 18 Ιουνίου 1946) είναι Ιταλός προπονητής ποδοσφαίρου και πρώην ποδοσφαιριστής.
Γεννήθηκε στις 18 Ιουνίου του 1946. Είναι απο τον Ιούλιο του 2012 ο προπονητής της Εθνικής ομάδας ποδοσφαίρου της Ρωσίας. Ο Καπέλλο ως ποδοσφαιριστής ήταν διεθνής με την εθνική ομάδα της Ιταλίας και κατέκτησε τίτλους με την ΑΣ Ρόμα τη Γιουβέντους και την ΑΚ Μίλαν ενώ ως προπονητής έχει κατακτήσει τον Εθνικό τίτλο με όποια ομάδα σε συλλογικό επίπεδο έχει προπονήσει μέχρι στιγμής.
Ποδοσφαιρική καριέρα
Ο Καπέλλο αγωνιζόταν ως μέσος ξεκίνησε την καριέρα του το 1964 από τη ΣΠΑΛ 1907. Μετά από τρεις σεζόν μετακόμισε στην ΑΣ Ρόμα όπου σύντομα έγινε ένας από τους ποδοσφαιριστές κλειδιά της ομάδας το 1969 κατέκτησε το Κύπελλο Ιταλίας με την ομάδα και μετακόμισε στο Τορίνο και τη Γιουβέντους όπου και κατέκτησε τρία Πρωταθλήματα Ιταλίας. Ο Καπέλλο έκλεισε την ποδοσφαιρική του καριέρα στην ΑΚ Μίλαν το 1980 αφού είχε βοηθήσει την ομάδα να κατακτήσει το Πρωτάθλημα Ιταλίας το 1979.
Προπονητική καριέρα
Η πρώτη προπονητική εμπειρία του Καπέλλο ήταν στον πάγκο της Μίλαν τη σεζόν 1986/87 όταν και αντικατέστησε τον Νιλς Λίντχολμ για τα έξι τελευταία παιχνίδια της σεζόν. Την επόμενη σεζόν ο Αρίγκο Σάκι ανέλαβε την ομάδα και ο Καπέλλο παρέμεινε δίπλα του
Πρώτο πέρασμα από τη Μίλαν
Το 1991 αναλαμβάνει πρώτος προπονητής και οδήγησε την ΑΚ Μίλαν των σπουδαίων Μάρκο φαν Μπάστεν, Ρουντ Γκούλιτ και Πάολο Μαλντίνι σε τέσσερις κατακτήσεις του το 1994 πρωταθλήματος σε πέντε χρόνια κρατώντας μάλιστα την ομάδα αήττητη για μια ολόκληρη σεζόν. Κατέκτησε το Τσάμπιονς Λιγκ συντρίβοντας την Μπαρτσελόνα με το ευρύ 4-0. Η Μίλαν την επόμενη χρονιά 1995 έχασε τον τίτλο τερματίζοντας μόλις τέταρτη, κατέκτησε το Ιταλικό πρωτάθλημα την επόμενη χρονιά 1996, αλλά αντικαταστάθηκε στο τέλος της ποδοσφαιρικής σεζόν.
Πρώτο πέρασμα από τη Ρεάλ Μαδρίτης
Ο Κάπελλο μετά την ΑΚ Μίλαν θεωρούνταν ένας από τους κορυφαίους προπονητές στην Ευρώπη βρήκε εύκολα δουλειά στη Ρεάλ Μαδρίτης που είχε τερματίσει μόλις έκτη την προηγούμενη σεζόν και την οδήγησε στην κατάκτηση του Ισπανικού πρωταθλήματος με δυο βαθμούς διαφορά από την αιώνια αντίπαλο Μπαρτσελόνα. Ο Καπέλλο μπορεί να έμεινε στην ομάδα μόνο μια χρονιά αλλά έφερε στη Ρεάλ Μαδρίτης πολλούς παίκτες που βοήθησαν τα επόμενα χρόνια στις δύο κατακτήσεις Τσάμπιονς Λιγκ όπως οι Ρομπέρτο Κάρλος, Κλάρενς Ζέεντορφ, Νταβόρ Σούκερ και Πρέντραγκ Μιγιάτοβιτς.
Γιουβέντους
Το 2004 ο Καπέλλο αφήνει την ΑΣ Ρόμα και αναλαμβάνει τη Γιουβέντους η ομάδα κάτω από τις οδηγίες του Καπέλλο κατακτά δύο Πρωτάθληματα ποδοσφαίρου Ιταλίας. Το σκάνδαλο των στημένων παιχνιδιών που ξεσπάει το 2006 βρίσκει άμεσα εμπλεκόμενη την ομάδα της Γιουβέντους όχι όμως και τον Φάμπιο Καπέλλο, που παραιτείται από την τεχνική ηγεσία της ομάδας που υποβιβάζεται στη δεύτερη κατηγορία της Ιταλίας.
Δεύτερο πέρασμα από τη Ρεάλ Μαδρίτης
Ο Καπέλλο επιστρέφει στη Μαδρίτη για δεύτερη φορά στην καρίερα του. Η Ρεάλ Μαδρίτης περνάει μια από της μεγαλύτερες περιόδους χωρίς τίτλο στην ιστορία της. Υπό της οδηγίες του Καπέλλο αν και με έντονη κριτική από τα ΜΜΕ της Ισπανίας για το αμυντικογενές ποδόσφαιρο που παίζει η ομάδα και το φτωχό θέαμα. Ο Καπέλλο κατακτάει ξανά το Ισπανικό πρωτάθλημα ποδοσφαίρου αλλά απολύεται από την ομάδα τον Ιούνιο του 2007.
Εθνική Αγγλίας
Μετά την αποτυχία της Εθνικής Αγγλίας να προκριθεί στα τελικά στο Ευρωπαϊκό Πρωτάθλημα Ποδοσφαίρου 2008.Η Αγγλική ομοσπονδία έψαχνε έναν αναγνωρισμένο προπονητή να αναλάβει της τύχες της ομάδας,το Δεκέμβριο του 2007 ο Καπέλλο αναλαμβάνει την τεχνική ηγεσία της Εθνικής Αγγλίας. Παραιτήθηκε από τον πάγκο της Εθνικής Αγγλίας στις 8 Φεβρουαρίου 2012 μετά την απόφαση της Αγγλικής ποδοσφαιρικής ομοσπονδίας να αφαιρέσει το περιβραχιόνιο του αρχηγού της ομάδας Τζον Τέρι χωρίς να τον ρωτήσει
Εθνική Ρωσίας
Ανέλαβε την Εθνική Ρωσίας τον Ιούλιο του 2012, την οποία οδήγησε στην τελική φάση του Μουντιάλ 2014 στη Βραζιλία, ως πρώτη στον όμιλό της. Τον Ιανουάριο του 2014 συμφώνησε να κάθεται στον πάγκο της Εθνικής Ρωσίας μέχρι το πέρας του Παγκοσμίου Κυπέλλου 2018, το οποίο θα φιλοξενήσει η Ρωσία. Ο Φάμπιο Καπέλλο, κλήθηκε να απολογηθεί ενώπιον της Δούμας για την αποτυχία της Εθνικής Ρωσίας στο Μουντιάλ της Βραζιλίας, αλλά τελικά το απέφυγε, χάρη στις ψυχραιμότερες φωνές του αθλητικού κόσμου της Ρωσίας.
Εξωτερικοί σύνδεσμοι
Κατηγορία:Ιταλοί ποδοσφαιριστές Κατηγορία:Ποδοσφαιριστές Ρόμα Κατηγορία:Ποδοσφαιριστές Γιουβέντους Κατηγορία:Ποδοσφαιριστές ΑΚ Μίλαν Κατηγορία:Ιταλοί προπονητές ποδοσφαίρου Κατηγορία:Ποδοσφαιριστές Εθνικής Ιταλίας Κατηγορία:Μέσοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1974 Κατηγορία:Προπονητές ποδοσφαίρου Γιουβέντους Κατηγορία:Προπονητές ποδοσφαίρου ΑΚ Μίλαν Κατηγορία:Προπονητές ποδοσφαίρου Ρεάλ Μαδρίτης Κατηγορία:Προπονητές ποδοσφαίρου Εθνικής Αγγλίας Κατηγορία:Προπονητές ποδοσφαίρου Εθνικής Ρωσίας Κατηγορία:Ποδοσφαιριστές ΣΠΑΛ 2013 Κατηγορία:Προπονητές ποδοσφαίρου ΑΣ Ρόμα Κατηγορία:Προπονητές Πριμέρα Ντιβιζιόν Κατηγορία:Προπονητές ποδοσφαίρου Παγκοσμίου Κυπέλλου 2014 Κατηγορία:Προπονητές ποδοσφαίρου Παγκοσμίου Κυπέλλου 2010 Κατηγορία:Προπονητές νικητές ΟΥΕΦΑ Τσάμπιονς Λιγκ Κατηγορία:Προπονητές ποδοσφαίρου Σέριε Α
Αντώνης Γιωργαλλίδης
Ο Αντώνης Γεωργαλίδης είναι ποδοσφαιριστής και αγωνίζεται στην θέση του τερματοφύλακα. Τα τελευταία 4 χρόνια είναι ο βασικός τερματοφύλακας της Εθνικής Κύπρου, καθώς και της ομάδας του, της ΑΕΚ Λάρνακας.
Στην Ανόρθωση, όπου αγωνίστηκε στην αρχή της καριέρας του, έζησε για πολλά χρόνια πίσω από την σκιά του Νίκου Παναγιώτου και γι' αυτό αναγκαζόταν να είναι στον πάγκο. Το 2004, όταν και αποχώρησε ο Νίκος Παναγιώτου από την ομάδα, τότε πήρε θέση βασικού και έδειξε την άξια του. Μετά από 2 χρονιές σαν βασικός στην Ανόρθωση αποφάσισε να συνεχίσει την καριέρα του στην Ομόνοια.
Κατηγορία:Κύπριοι ποδοσφαιριστές Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές Αλκής Λάρνακας Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Ελλάδα Κατηγορία:Κύπριοι ποδοσφαιριστές στο εξωτερικό
Εμίλια Κλαρκ
Η Εμίλια Ίζαμπελ Γιουφίμια Ρόουζ Κλαρκ (αγγλικά: Emilia Isabelle Euphemia Rose Clarke, 23 Οκτωβρίου 1986) είναι Αγγλίδα ηθοποιός της τηλεόρασης, του κινηματογράφου και του θεάτρου. Έγινε ευρέως γνωστή για τον ρόλο της στο Game of Thrones ως Daenerys Targaryen. Ο ρόλος αυτός της χάρισε δύο υποψηφιότητες για Emmy Award το 2013 και το 2015. Το 2013, πραγματοποίησε και το ντεμπούτο της στο Μπρόντγουεϊ, στο έργο Φαε με Το 2015, εμφανίστηκε και στο Εξολοθρευτής: Γένεsys ως Sarah Connor. Την ίδια χρονιά, το περιοδικό Esquire την ονόμασε την Πιο Σέξι Γυναίκα για το 2015.
Πρώιμη ζωή και οικογένεια
Η Κλαρκ γεννήθηκε στις 23 Οκτωβρίου το 1986 στο Λονδίνο και μεγάλωσε στο Oxfordshire. Ο πατέρας της ήταν θεατρικός μηχανικός ήχου. Η μητέρα της είναι αντιπρόεδρος μάρκετινγκ σε μία παγκόσμια συμβουλευτική. Έχει μόνο ένα μεγαλύτερο αδερφό. Το ενδιαφέρον της για την ηθοποιία αναπτύχθηκε στις ηλικία των τριών αφού είδε το θεατρικό Show Boat, στο οποίο εργάστηκε ο πατέρας της. Εκπαιδεύτηκε στην σχολή του Αγίου Αντωνίου στο Headington και στην σχολή του Αγίου Ενδουάρδου στο Oxford εγκαταλείποντας το, το 2005. Ακολούθησε την δραματική σχολή Λονδίνου και αποφοίτησε το 2009.
Προσωπική ζωή
Η Κλαρκ είναι μερικής καταγωγής από την Ινδία, έχοντας αποκαλύψει σε μια συνέντευξη της το 2018 ότι η γιαγιά της γεννήθηκε ως αποτέλεσμα μυστικής σχέσης μεταξύ της μητέρας της γιαγιάς και ενός άνδρα ινδικής καταγωγής. Πιστεύει ότι η οικογένεια της έχει μια ιστορία μαχητών, λέγοντας: «Το γεγονός ότι η γιαγιά μου έπρεπε να κρύψει το χρώμα του δέρματος της ουσιαστικά και να προσπαθεί απεγνωσμένα να μοιάσει με τους άλλους πρέπει να ήταν απίστευτα δύσκολο». Ζει στο Hampstead του Λονδίνου. Το 2016 αγόρασε ένα σπίτι αξίας 4,64 εκατομμυρίων δολαρίων στην παραλία της Βενετίας στην Καλιφόρνια.
Το 2014 ψηφίστηκε η πιο επιθυμητή γυναίκα από τους αναγνώστες του AskMen. To 2015 ονομάστηκε η πιο σέξυ γυναίκα της Esquire. To 2017 εμφανίστηκε στο εξώφυλλο των Rolling Stone. Τον Ιούλιο του 2015 ο πατέρας της πέθανε από καρκίνο. Πρωταγωνιστούσε στο Above Suspicion στο Κεντάκι και αδυνατούσε να ήταν σπίτι τις τελευταίες μέρες της ζωής του πατέρα της. Τέλειωσε την ταινία νωρίς, αλλά έφτασε στο αεροδρόμιο για να μάθει ότι είχε πεθάνει. «Αισθάνθηκα τον κόσμο πιο τρομακτικό μέρος μόλις ο πατέρας μου δεν ήταν μέσα σε αυτόν. Και τότε αυτά τα δύο πράγματα [το άλλο είναι το Brexit] που συνέβησαν σε γρήγορο χρονικό διάστημα με έριξαν εκτός ισορροπίας και με έκαναν να συνειδητοποιήσω ποια είμαι».
Σε άρθρο της τον Μάρτιο του 2019 αποκάλυψε για το The New Yorker ότι είχε μια υπαραχνοειδή αιμορραγία, μια μορφή εγκεφαλικού επεισοδίου από ρήξη ενός ανευρύσματος, το 2011. Υποβλήθηκε σε επείγουσα ενδοαγγειακή περιελισσόμενη χειρουργική επέμβαση και ακολούθως υπέφερε από αφασία, σε σημείο να μην μπορεί να θυμηθεί το όνομά της. Είχε ένα δεύτερο ανεύρυσμα που υποβλήθηκε σε χειρουργική επέμβαση το 2013.
Εξωτερικοί σύνδεσμοι
Κατηγορία:Αγγλίδες ηθοποιοί φωνής Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί θεάτρου
Σεραλόνγκ
Το Σεραλόνγκ (γαλλικά: Serralongue, καταλανικά: Serrallonga) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Σεραλονγκαί (γαλλικά: Serralonguais).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Λευτέρης Λαζάρου
Βιογραφία
Γεννήθηκε στον Πειραιά το 1952. Ο πατέρας του εργαζόταν ως μάγειρας σε καράβι, και από την ηλικία των 15, άρχισε να δουλεύει στην κουζίνα του πατέρα του.
Έχει διδάξει Ελληνική Κουζίνα στο Culinary Institute of America (CIA), μία από τις καλύτερες σχολές μαγειρικής στον κόσμο.
Το 2006 δημοσίευσε το πρώτο του βιβλίο μαγειρικής, με το τίτλο Λευτέρης Λαζάρου- 20 Χρόνια στο Βαρούλκο. Απο τότε, έχει γράψει πολλά άλλα βιβλια, καλύπτοντας δίαφορα είδη συνταγών, συμπεριλαμβάνοντας ένα παιδικό βιβλίο, με το όνομα Παιδιά ας Μαγειρέψουμε!
Το 2010 ήταν μέλος της κριτικής επιτροπής για την πρώτη σεζόν του τηλεπαιχνιδιού Masterchef Greece στο Mega Channel, μαζί με τον Δημήτρη Σκαρμούτσο και τον Γιάννη Λουκάκο. Επανεκτέλεσε αυτόν το ρόλο στην δέυτερη σεζόν της σειράς, το 2012, μέχρι την ακύρωση της για οικονομικούς λόγους το 2013. Ήταν επίσης κριτής στην σειρά Master Chef Junior το 2011.
Το 2018 παρουσίασε την τηλεοπτική εκπομπή μαγειρικής Κάθε Μέρα Αξίζει από την Lidl στο ANT1. To 2020, ξεκίνησε μια διαδικτυακή εκπομπή μαγειρικής με το όνομα Με Το Μάτι Γαρίδα στο YouTube.
Παραπομπές
Κατηγορία:Έλληνες μάγειρες
Γιούγκρα
μικρογραφία| Πριγκηπάτα της Γιούγκρα κατά τον 15ο αιώνα Γιούγκρα ή Ούγκρα (παλαιά ρωσικά: Югра, Ongariae ) ήταν μια συλλογική ονομασία για εδάφη και λαούς μεταξύ του ποταμού Πετσόρα και των Ουραλίων (σύγχρονη βορειοδυτική Ρωσία), στα ρωσικά χρονικά του 12ου-17ου αιώνα. Κατά τη διάρκεια αυτής της περιόδου η περιοχή κατοικήθηκε από τους λαούς Χάντι (γνωστοί και Οστιάκ) και Μάνσι (Βόγουλοι). Η Γιούγκρα ήταν επίσης η πηγή για το όνομα της οικογένειας των ουγγρικών γλωσσών (συμπεριλαμβανομένων των γλωσσών χάντι και μάνσι, καθώς και των ουγγρικών).
Ο σύγχρονος αυτόνομος θύλακας Χαντιμανσίας είναι επίσης μερικές φορές γνωστός ως Γιούγκρα και ο όρος αποτελεί κομμάτι της επίσημης ρωσικής ονομασίας.
Ιστορία
μικρογραφία|252x252εσ| Γιουγρά (Iuhra), ο τόπος καταγωγής των [[Ούγγροι|Ούγγρων (inde ungaroru origo) στον χάρτη της Μοσχοβίας το 1549 του Σίγκισμουντ φον Ερμπενστάιν. Ο Ερμπενστάιν την τοποθέτησε ανατολικά του ποταμού Ομπ, ενώ ένα άγαλμα μιας Aurea anus (Χρυσή Γερόντισσα) φαίνεται δυτικά του Ομπ.]] Ο ιεραπόστολος και ταξιδιώτης του 12ου αιώνα Αμπού Χαμίντ αλ Γκαρνάτι δίνει μια από τις πρώτες περιγραφές της περιοχής, την οποία αποκαλεί Γιούρα στα αραβικά:"Αλλά πέρα από το Βίσου δίπλα στη Θάλασσα του Σκότους βρίσκεται μια χώρα γνωστή με το όνομα Γιούρα. Τα καλοκαίρια οι μέρες είναι πολύ μεγάλες εκεί, έτσι ώστε ο Ήλιος δε δύει για σαράντα ημέρες, όπως λένε οι έμποροι. Αλλά το χειμώνα οι νύχτες είναι εξίσου μεγάλες. Οι έμποροι αναφέρουν ότι το Σκότος δεν είναι μακριά (από αυτούς) και ότι οι άνθρωποι της Γιούρα πηγαίνουν εκεί και μπαίνουν σε αυτό με φακούς και βρίσκουν ένα τεράστιο δέντρο εκεί, που είναι σαν ένα μεγάλο χωριό. Αλλά πάνω από το δέντρο βρίσκεται ένα μεγάλο πλάσμα, λένε ότι είναι ένα πουλί. Και φέρνουν τα εμπορεύματα μαζί και κάθε έμπορος ορίζει τα αγαθά του εκτός από αυτά των άλλων. Και τους αφήνει ένα σημάδι και φεύγει, αλλά όταν επιστρέφει, βρίσκει εκεί εμπορεύματα, απαραίτητα για τη χώρα του... (Αλ Γκαρνάτι: 32)"Η Χρυσή Κυρά ήταν προφανώς ένα είδωλο των κατοίκων της περιοχής. Οι πρώτες αναφορές της Χρυσής Κυράς βρίσκονται στο Χρονικό του Νόβγκοροντ του 14ου αιώνα, με αναφορά στον Άγιο Στέφανο του Περμ. Στη συνέχεια, το χρυσό είδωλο αναφέρεται τον 16ο αιώνα από τους υποτελείς του Μεγάλου Δούκα της Μόσχας, που ανέθεσε να περιγράψει τις εμπορικές και στρατιωτικές διαδρομές της διευρυνόμενης Ρωσίας. Ο πρώτος μη Ρώσος, που εξέτασε τη Χρυσή Κυρά, είναι ο Ματσιέι Μιετσοβίτα, καθηγητής στο Πανεπιστήμιο της Κρακοβίας. Το χρυσό είδωλο εμφανίστηκε στον χάρτη της Μοσχοβίας του φον Ερμπενστάιν το 1549 και σε αρκετούς μεταγενέστερους χάρτες.
Σε σχέση με την εκστρατεία του Γερμάκ Τιμοφέγεβιτς, το Σιβηρικό Χρονικό αναφέρει επίσης τη χρυσή γυναίκα: ένας ετμάν του Γερμάκ, με το όνομα Ιβάν Μπριάζγκα, εισέβαλε στην περιοχή του Μπελογκόριε το 1582 και πολεμούσε εκεί τους Ομπ-Ουγκριανούς, οι οποίοι υπερασπίζονταν το πιο ιερό τους αντικείμενο: τη χρυσή κυρά.
Σύγχρονη ιστορία
"We all know why you have come here – you want to pervert us from our ancient beliefs with your smooth-tongued flattery and damage and destroy our revered helper, but it is all in vain for you may take our heads but this we will not let you do."
- Novitsky: 92–93
Σχέσεις με τους Τατάρους και τους Ρώσους
δεξιά|μικρογραφία| Το οικόσημο της Κοντίας. Υπάρχουν τρία ή τέσσερα γνωστά πρώιμα κρατίδια των κατοίκων της Γιούγκρα, και Χάντι και Μάνσι. Το Πριγκιπάτο του Πελύμ βρισκόταν στη λεκάνη του ποταμού Κόντα και εκτεινόταν από τις εκβολές του ποταμού Σόσβα κοντά στο Ταβντά. Το προπύργιο των πρίγκιπων του Πελύμ ήταν επίσης σημαντικό θρησκευτικό κέντρο. Ένα ιερό αγριόπευκο μεγάλωνε στα περίχωρα και ακόμη και τον 18ο αιώνα οι άνθρωποι κρεμούσαν τα δέρματα των θυσιασμένων αλόγων στα κλαδιά του. Κοντά στο ιερό δέντρο βρισκόταν μια λατρευτική αποθήκη με πέντε ανθρωποειδή είδωλα και μικρότερες αποθήκες με ψηλούς πυλώνες και ανθρωπόμορφες κορυφές γύρω για την αποθήκευση οργάνων θυσίας. Τα οστά των θυσιασμένων ζώων αποθηκεύονταν σε ξεχωριστό κτίριο.
Το Πριγκιπάτο της Κοντίας (κυρίως Μάνσι) αποτελούσε ένα μεγάλο ημιαυτόνομο τμήμα του πριγκιπάτου του Πελύμ. Σύμφωνα με τα φορολογικά μητρώα από το 1628/29, κατοικήθηκε από 257 Μάνσι φορολογούμενους. Οι θησαυροί του Πρίγκιπα Αγάι της Κόντα ,που φυλακίστηκε από τους Ρώσους το 1594, μας δίνουν μια καλή εικόνα για τον πλούτο των ευγενών αυτής της περιόδου. Οι Ρώσοι κατάσχεσαν δύο ασημένιες κορώνες, ένα ασημένιο κουτάλι, ένα ασημένιο ποτήρι, ένα ασημένιο σπειροειδές βραχιόλι, "πολύτιμα υφάσματα" και πολλά δέρματα και πολύτιμες γούνες. Το τρίτο μέρος του πριγκιπάτου του Πελύμ ήταν η περιοχή του Ταμπάρι, στην οποία κατοικούσαν 102 ενήλικες το 1628/29. Πριν από τον ερχομό των Ρώσων, οι Μάνσι αυτής της περιοχής ήταν αγρότες και σύμφωνα με την παράδοση, ο Γερμάκ συνέλεξε φόρο υπό μορφή σιτηρών.
Πιστεύεται ότι ο λαός έκανε εμπόριο με πολλές χώρες μακρινές. Αυτό το εμπόριο περιγράφηκε σε χρονικά, που αποδόθηκαν στον Αμπού Χαμίντ αλ-Γκαρνάτι, στον Άραβα ταξιδευτή του 12ο αιώνα.
Σύμφωνα με ορισμένες πηγές, το Νόβγκοροντ ξεκίνησε στρατιωτικές εκστρατείες εναντίον των κατοίκων της Γιούγκρα, που ζούσαν με τους Σαμογέτες στη Χώρα του Μεσονυχτίου ήδη στο τέλος της πρώτης χιλιετίας. Εκείνη την εποχή, οι Ρώσοι πιθανώς ήρθαν σε επαφή με τους Μάνσι, που ζούσαν ακόμη στην Ευρώπη, κατά μήκος της άνω πορείας του ποταμού Πετσόρα, στη γειτονιά του αρχαίου βασιλείου των Κόμι του Μεγάλου Περμ. Το Χρονικό του Νόβγκοροντ αφηγείται μια εκστρατεία υπό την ηγεσία του Γιαντρέι του Νόβγκοροντ το 1193, η οποία κατέληξε στην καταστροφή των δυνάμεων του Νόβγκοροντ. Η ήττα ρίχτηκε ως φταίξιμο σε ορισμένους του Νόβγκοροντ, που φέρεται να είχαν "έρθει σε επαφή με άτομα από την Γιούγκρα".
Από τον 13ο έως τον 15ο αιώνα, η περιοχή έπρεπε να πληρώνει φόρο υποτελείας στο Νόβγκοροντ. Όμως οι φόροι θα μπορούσαν να εισπραχθούν μόνο μέσω ένοπλων δυνάμεων. Τα χρονικά περιγράφουν διάφορες εκστρατείες αναφέροντας την έντονη αντίσταση των πριγκίπων της Γιούγκρα, που κατέφυγαν στα προπύργιά τους. Μετά την προσάρτηση του Ούστιουγκ από τη Μόσχα τον 14ο αιώνα, ξεκίνησαν οι εκστρατείες Μοσχοβιτών αντί του Νόβγκοροντ.
Τον 15ο αιώνα, το πιο σημαντικό ρωσικό προπύργιο στη γη του Περμ και το σημείο εκκίνησης για όλες τις αποστολές προς την Ανατολή ήταν η μητρόπολη, που ιδρύθηκε στον ποταμό Βιμ από τον Στέφανο του Περμ. Το 1455, οι Μάνσι του Πελύμ ξεκίνησαν μια εκστρατεία υπό την ηγεσία του πρίγκιπα Ασύκα. Η Μόσχα αντέδρασε σχηματίζοντας συμμαχία με τον Πρίγκιπα Βασίλι του Μεγάλου Περμ. Καταγράφεται στα Ρωσικά Χρονικά ότι, το 1465, ως αποτέλεσμα αυτής της επιδρομής, δύο μικρότεροι πρίγκιπες (Καλπίκ και Τσεπίκ) αναγκάστηκαν να υποταχθούν στους Ρώσους και να πληρώσουν φόρο υποτέλειας.
Το 1467, κατά τη διάρκεια μιας δεύτερης εκστρατείας, ο ίδιος ο πρίγκιπας Ασύκα συνελήφθη και μεταφέρθηκε στη Βιάτκα. Το 1483, η Μόσχα έστειλε άλλη μια εκστρατεία εναντίον των αρχόντων των Γιούγκρα και Κοντίας.
Το 1499, η Μόσχα έστειλε μια μεγάλη δύναμη εναντίον της Γιούγκρα, της Κοντίας και των Γογουλίτσι, των ελεύθερων Βόγουλων. Ο στρατός 4.000 στρατιωτών, χρησιμοποιώντας ομάδες σκύλων και ταράνδων, έφτασε στο προπύργιο Λιάπιν των Χάντι, που βρίσκεται στο ποτάμι με το ίδιο όνομα. Στην πηγή λέγεται ότι καταλήφθηκαν 40 οχυρά και 58 πρίγκιπες Χάντι και Μάνσι συνελήφθησαν στην αποστολή. Στα τέλη του 15ου αιώνα ο Μεγάλος Δούκας της Μόσχας ανέλαβε τον τιμητικό τίτλο του Πρίγκιπα της Γιούγκρας. Μέχρι τον 16ο αιώνα, αρκετοί πρίγκιπες της Γιούγκρας απέτισαν φόρο υποτέλειας στο Χανάτο της Σιβηρίας και συμμετείχαν στις στρατιωτικές τους επιχειρήσεις ενάντια σε Ρώσους εποίκους, που προστατεύονταν από Κοζάκους και βοηθούς Κόμι, που κυνηγούσαν τους ντόπιους από τα σπίτια τους.
Σε απάντηση, οι Χάντι και οι Μάνσι του Πελύμ έστειλαν συνεχώς αντι-εκστρατείες στα εδάφη του Μεγάλου Περμ. Έτσι, το έτος 1581 πέρασε στην ιστορία ως το έτος των επιδρομών του Κάιγκοροντ και Τσέρντιν. Σύμφωνα με τις ρωσικές εκτιμήσεις, ο στρατός των Μάνσι και οι σύμμαχοί τους ήταν 700 άτομα. Η συνεχιζόμενη αντίσταση στη διάλυση των συνόρων οδήγησε στην έναρξη μιας εκστρατείας το 1582-84, που διοργανώθηκε και χρηματοδοτήθηκε από τους Στρογκάνοφ και με επικεφαλής τον αρχηγό των Κοζάκων Γερμάκ Τιμοφέιβιτς, που ξεκίνησε με την καταστροφή μιας πολεμικής ομάδας Μάνσι, που είχε εισβάλει στο έδαφος των Ρώσων εποίκων και έληξε ως τιμωρητική εκστρατεία εναντίον των Μάνσι του Πελύμ και του συμμάχου τους, του Χανάτου της Σιβηρίας. Σε ορισμένες πηγές, ο Άλαχ, ο πρίγκιπας της Κοντίας, χαρακτηρίζεται ως σημαντικός σύμμαχος του Χαν της Σιβηρίας Κουτσούμ.
Το 1592, ξεκίνησε μια άλλη ρωσική εκστρατεία κατά των Μάνσι του Πελύμ. Τελείωσε το 1593. Παρόλο που τον επόμενο χρόνο, το πριγκιπάτο του Πελύμ υπέστη την απώλεια των εδαφών του στον ποταμό Κόντα, οι Μάνσι δεν εγκατέλειψαν την αντίσταση. Το 1599, για άλλη μια φορά έφεραν "πόλεμο, κλοπή και προδοσία" στις όχθες του ποταμού Τσουσοβάγια και του ποταμού Κούρια και λεηλάτησαν εκεί τους ρωσικούς οικισμούς.
Ούγγροι
μικρογραφία|300x300εσ| Μετανάστευση των [[Ούγγροι|Ούγγρων από τη σημερινή Ρωσία]] Η Γιούγκρα και τα περίχωρά της προς τα νότια θεωρούνται ο τόπος καταγωγής των Ούγγρων. Μία υπόθεση λέει ότι το όνομα Ουγγαρία είναι μια εκδοχή της ονομασίας Γιούγκρα (οι Ούγγροι ήταν επίσης γνωστοί σε πολλές γλώσσες ως Ugri και εξακολουθούν να είναι γνωστοί με αυτό το όνομα στα ουκρανικά).
Η ουγγρική γλώσσα είναι επίσης ο πλησιέστερος γλωσσικός συγγενής των γλωσσών χάντι και μάνσι. Πιστεύεται ότι οι Ούγγροι μετακόμισαν δυτικά από τη Γιούγκρα, εγκαταστάθηκαν πρώτα στη δυτική πλευρά των Ουραλίων, στην περιοχή που είναι γνωστή ως Magna Hungaria. Στη συνέχεια μετακόμισαν στην περιοχή της Λεβεδίας (σημερινή ανατολική Ουκρανία), στη συνέχεια στην περιοχή του Ετέλ-Κουζού (σημερινή δυτική Ουκρανία), φτάνοντας τελικά στην Καρπάθια λεκάνη τον 9ο αιώνα.
Παραπομπές
Κατηγορία:Σιβηρία Κατηγορία:Ιστορία των Ούγγρων Κατηγορία:Αυτόνομος θύλακας της Χαντίας - Μανσίας Κατηγορία:Ιστορικές περιοχές της Ρωσίας
Ζαν Μορώ ντε Σεσέλ
Ο Ζαν Μορώ ντε Σεσέλ (Jean Moreau de Séchelles, 10 Μαΐου 1690 - 31 Δεκεμβρίου 1760) ήταν Γάλλος αξιωματούχος και πολιτικός. Έζησε την εποχή του Λουδοβίκου ΙΕ΄. Το όνομά του δόθηκε στο νησί Σεϋχέλλες.
Βιογραφία
Γεννήθηκε στις 10 Μαΐου του 1690 και διορίστηκε maître des requêtes στις 13 Οκτωβρίου του 1719. Στη συνέχεια ανέλαβε περιφερειάρχης της κομητείας του Ενό στη Βαλανσιέν, από το 1727 ως το 1743. Έπειτα ανέλαβε περιφερειάρχης της Λιλ (1743-1754) και ταυτόχρονα της Φλάνδρας (1745-48, την περίοδο της γαλλικής κατοχής).
Διορίστηκε Γενικός ελεγκτής των Οικονομικών στις 20 Ιουλίου του 1754. Στο αξίωμα αυτό παρέμεινε ως τις 24 Απριλίου του 1756. Ακολούθησε φιλελεύθερη και τολμηρή οικονομική πολιτική. Το 1755 έγινε υπουργός του κράτους. Το Μάρτιο του 1756 υπέστη εγκεφαλικό επεισόδιο και διάδοχός του ορίστηκε ο γαμπρός του, Φρανσουά Μαρί Πεϊρένκ ντε Μορά.
Στις 14 Ιουλίου του 1755 έγινε επίτιμο μέλος της Γαλλικής Ακαδημίας, αντιπρόεδρός της το 1756 και πρόεδρος το 1757.
Βιβλιογραφία
Κατηγορία:Γάλλοι πολιτικοί Κατηγορία:Σεϋχέλλες
Gambas
Η Gambas είναι μία αντικειμενοστρεφής διερμηνευμένη γλώσσα προγραμματισμού, διάλεκτος της BASIC, που παρέχει και ολοκληρωμένο περιβάλλον ανάπτυξης (IDE). Τρέχει σε Linux και άλλα παρεμφερή Λειτουργικά Συστήματα. Σκοπός της είναι να παρέχει ένα παρόμοιο περιβάλλον για την ανάπτυξη βασικών προγραμμάτων περίπου σαν αυτό της Visual Basic. Αποτελεί μια προσπάθεια για τη δημιουργία εναλλακτικής λύσης προς τους πρώην προγραμματιστές της Visual Basic οι οποίοι αποφάσισαν να μεταβούν στο Linux.
Το «Gambas» είναι ένα ακρωνύμιο για το "Gambas Almost Means Basic". Επίσης gambas είναι η λέξη για τις γαρίδες στα ισπανικά, από όπου προέρχεται και το λογότυπο του έργου.
Ιστορικά
Δημιουργήθηκε από τον Γάλλο προγραμματιστή Benoît Minisini το 1999.
Αυτή τη στιγμή βρίσκεται σε μια αρκετά σταθερή έκδοση, την 2.20.2 ενώ προετοιμάζεται η 3.x.x.
Διαφορές από τη Visual Basic
Αν και η Gambas σχεδιάστηκε με σκοπό την εύκολη μετάβαση από τη Visual Basic υπάρχουν μερικές σημαντικές διαφορές μεταξύ των δύο γλωσσών.
Εκτελέσιμα αρχεία
Ως διερμηνευμένη γλώσσα δεν δημιουργεί ακριβώς εκτελέσιμα αρχεία και χρειάζεται το περιβάλλον για να τρέξουν τα προγράμματα.
Χαρακτηριστικά
Το γραφικό περιβάλλον της έχει δημιουργηθεί με την ίδια τη γλώσσα.
Ως λογισμικό ανοικτού κώδικα δίνει την δυνατότητα στο χρήστη να μεταβάλλει το περιβάλλον εργασίας ώστε να το προσαρμόσει στις ανάγκες του ή και τη γλώσσα του.
Αρνούλφος Β΄ της Φλάνδρας
Ο Αρνούλφος Β΄ της Φλάνδρας (Arnulf II van Vlaanderen, 960 – 30 Μαρτίου 987) Κόμης της Φλάνδρας (965 - 987) ήταν μοναδικός γιος και παιδί του Βαλδουίνου Γ΄ της Φλάνδρας και της Ματθίλδης των Μπίλλουνγκ, κόρης του Χέρμαν δούκα της Σαξονίας.
Η ζωή του
Ο πατέρας του πέθανε πολύ πρόωρα (962), ο Αρνούλφος Β΄ διαδέχθηκε 3 χρόνια αργότερα τον υπερήλικα παππού του Αρνούλφο Α΄ τον Γηραιό (965). Την εποχή που ήταν ανήλικος κηδεμόνας του ορίστηκε ο ευγενής Βαλδουίνος Μπάλσο (πέθανε το 973). Η κομητεία έχασε τμήματα όπως την Πικαρδία η οποία είχε δοθεί από τον Αρνούλφο Α΄ στον Λοθάριο της Γαλλίας για να εξασφαλίσει την διαδοχή στον εγγονό του Αρνούλφο Β΄, παραχώρησε επιπλέον τη Βουλώνη σε ένα συγγενή του ως φέουδο. Στην παιδική του ηλικία ο Λοθάριος αφαίρεσε το Ποντιέ και το παραχώρησε στον Ούγο Καπέτο γενάρχη των Καπετιδών, αποσπάστηκε και η περιοχή της Γκουίν ως ανεξάρτητη κομητεία. Πέθανε επίσης πρόωρα σε ηλικία 27 ετών (30 Μαρτίου 987), η χήρα του Ροζάλα ξαναπαντρεύτηκε αμέσως τον Ροβέρτο Β΄ της Γαλλίας.
Οικογένεια
Ο Αρνούλφος Β΄ νυμφεύτηκε τη Ροζάλα των Ιβρέα κόρη του Βερεγγάριου Β΄ της Ιταλίας (968) με την οποία απέκτησε :
Εξωτερικοί σύνδεσμοι
Κατηγορία:Κόμητες της Φλάνδρας Κατηγορία:Οίκος της Φλάνδρας
Φρανκ Ντάραμποντ
Τα πρώτα χρόνια
Ο Φρανκ Ντάραμποντ γεννήθηκε σε ένα στρατόπεδο προσφύγων στο Μονμπελιάρ της Γαλλίας, κοντά στα σύνορα με την Ελβετία. Οι γονείς του είχαν εγκαταλείψει την Ουγγαρία μετά την Ουγγρική Επανάσταση του 1956, μαζί και με τους 5 αδελφούς του, τις 4 αδελφές του και τρία εξαδέλφια του. Με τον Φρανκ σε νηπιακή ακόμη ηλικία, οι οικογένεια εγκαταστάθηκε στις ΗΠΑ: στο Σικάγο και λίγο αργότερα στο Λος Άντζελες.
Ο Φρανκ εμπνεύσθηκε να σταδιοδρομήσει στον κινηματογράφο όταν είδε την ταινία THX 1138 του Τζορτζ Λούκας. Τελείωσε το Γυμνάσιο του Χόλυγουντ το 1977 και δεν συνέχισε στην τριτοβάθμια εκπαίδευση. Η πρώτη του εργασία ήταν ως ταξιθέτης (και στην καντίνα) της ιστορικής κινηματογραφικής αίθουσας «Grauman's Egyptian Theatre» στο Χόλυγουντ, οπότε έβλεπε ταινίες δωρεάν. Ο ίδιος ισχυρίζεται ότι ανέπτυξε τη σεναριογραφική του δεξιότητα από «ατελείωτες ώρες συγγραφής με μια γραφομηχανή κατά τον ελεύθερο χρόνο του και από τον παιδικό του φίλο Κόντυ Χιλς.
Πρώιμη περίοδος
Η δημιουργική αρχή του Ντάραμποντ στην κινηματογραφική βιομηχανία σημειώθηκε όταν έγινε βοηθός παραγωγής σε ταινίες όπως οι Hell Night (1981), The Seduction (1982) και Trancers (1984). Η πρώτη ταινία που έγραψε και σκηνοθέτησε ήταν μια μικρού μήκους προσαρμογή του διηγήματος του Στίβεν Κινγκ The Woman in the Room (1983). Αν και ο ίδιος δεν ήταν ευχαριστημένος με το τελικό αποτέλεσμα, η ταινία οδήγησε σε έναν σύνδεσμο με τον Κινγκ, ο οποίος του χάρισε τα πνευματικά δικαιώματα σε ένα άλλο σύντομο έργο του, τη νουβέλα Rita Hayworth and Shawshank Redemption από τη συλλογή Different Seasons.
Ο Ντάραμποντ πούλησε το πρώτο του σενάριο, με τίτλο Black Cat Run, το 1986, αλλά αυτό «έμεινε στο συρτάρι» πάνω από δέκα χρόνια, ώσπου έδωσε μια τηλεταινία με τον ίδιο τίτλο. Τότε ο Ντάραμποντ προσεγγίσθηκε από τον Τσακ Ράσελ (έναν από τους παραγωγούς των Hell Night και The Seduction) με την πρόταση να γράψουν σενάρια μαζί. Πράγματι, άρχισαν να δουλεύουν ένα σενάριο για ένα ξαναγύρισμα («ριμέικ») της ταινίας Ηφαίστειο αίματος (1958, προβλήθηκε και με τους τίτλους «Εισβολή από Αγνωστο Πλανήτη» και «Επικίνδυνες Επαφές απ` το Διάστημα»), που θα το πρότειναν σε διάφορα στούντιο, μέχρι που προσλήφθηκαν κι οι δυο για να ξαναγράψουν το σενάριο της ταινίας Εφιάλτης στο Δρόμο με τις λεύκες Νο. 3 με διορία δύο εβδομάδες. Κατάφεραν να το τελειώσουν σε μόνο 10 ημέρες και ο Ράσελ σκηνοθέτησε το έργο. Η επιτυχία αυτής της ταινίας της σειράς του Εφιάλτη στο Δρόμο με τις λεύκες τους επέτρεψε να παραγάγουν οι ίδιοι το σενάριο του «Ηφαιστείου αίματος», ως την ταινία Κινούμενη μάζα. Ο Ντάραμποντ ήταν πλέον ένας επιτυχημένος σεναριογράφος και συνέχισε με τη Μύγα και μια πρώτη εκδοχή του σεναρίου του Οι Περιπέτειες του Rocketeer.
Ο Ντάραμποντ έκανε το σκηνοθετικό του «ντεμπούτο» με την τηλεταινία τρόμου Buried Alive, προϋπολογισμού 2 εκατομμυρίων δολαρίων, που προβλήθηκε το 1990. Μετά προσλήφθηκε ως σεναριογράφος για την τηλεοπτική σειρά του Τζορτζ Λούκας Ο νεαρός Ιντιάνα Τζόουνς, ενώ έγραψε και δύο επεισόδια της σειράς Tales from the Crypt.
Τελευταία έξοδος: Ρίτα Χέιγουορθ (1994)
Ο Ντάραμποντ επωφελήθηκε από τη συμφωνία του με τον Στίβεν Κινγκ όταν έγραψε και σκηνοθέτησε την ταινία Τελευταία έξοδος: Ρίτα Χέιγουορθ (The Shawshank Redemption, 1994). Ο Ρομπ Ράινερ, που είχε μεταφέρει μια άλλη νουβέλα του Κινγκ στον κινηματογράφο σκηνοθετώντας το Στάσου Πλάι Μου, προσέφερε στον Ντάραμποντ 2,5 εκατομμύρια δολάρια για τα δικαιώματα της νουβέλας. Ο Ντάραμποντ σκέφθηκε σοβαρά την πρόταση, αλλά στο τέλος απεφάσισε ότι αυτή ήταν η ευκαιρία του «να κάνει κάτι το πραγματικά σπουδαίο», σκηνοθετώντας ο ίδιος την ταινία.
Παρά την απογοητευτική εμπορική πορεία της ταινίας, αυτή έλαβε εξαιρετικές κριτικές και προτάθηκε για 7 βραβεία Όσκαρ (από τα οποία δεν κέρδισε κανένα), μεταξύ των οποίων το Όσκαρ Καλύτερης Ταινίας και το Όσκαρ Καλύτερου Προσαρμοσμένου Σεναρίου για τον Ντάραμποντ. Μετά από αυτές τις υποψηφιότητες το έργο απέκτησε ελκυστικότητα και έγινε η πλέον ενοικιασθείσα ταινία του 1995. Σήμερα θεωρείται από πολλούς ως μία από τις καλύτερες ταινίες που γυρίστηκαν ποτέ.
Το Πράσινο Μίλι (1999)
Η επόμενη σκηνοθετική προσπάθεια του Ντάραμποντ ήταν μία ακόμα μεταφορά έργου του Στίβεν Κινγκ, με Το Πράσινο Μίλι, στο οποίο πρωταγωνίστησε ο Τομ Χανκς. Αρχικώς ο Ντάραμποντ ήταν διστακτικός επειδή το βιβλίο τού φαινόταν υπερβολικά όμοιο με το Τελευταία έξοδος: Ρίτα Χέιγουορθ (διαδραματίζονται και τα δύο μέσα σε φυλακή), ωστόσο άλλαξε γνώμη όταν το διάβασε. Είχε συναντηθεί για πρώτη φορά με τον Χανκς σε ένα γεύμα των «Όσκαρ» το 1994 και από τότε ήταν και οι δύο πρόθυμοι να συνεργασθούν. Ο Κινγκ δήλωσε ότι φανταζόταν κι εκείνος τον Χανκς στον πρωταγωνιστικό ρόλο και χάρηκε όταν was happy when Darabont mentioned his name.
Η ταινία πήρε επίσης υποψηφιότητα για Όσκαρ Καλύτερης Ταινίας και ο Ντάραμποντ απέσπασε τη δεύτερη υποψηφιότητά του για Όσκαρ Καλύτερου Προσαρμοσμένου Σεναρίου. Η ταινία πήγε από την αρχή πολύ καλύτερα εμπορικά, καθιστάμενη η με μεγαλύτερα έσοδα ταινία που βασιζόταν σε μυθιστόρημα του Σ. Κινγκ με 286,8 εκατομμύρια δολάρια παγκοσμίως (την ξεπέρασε μόλις το 2017 η ταινία Το Αυτό, με 603 εκατομ. δολάρια).
Κινηματογράφος Majestic (2001)
Η επόμενη ταινία του σκηνοθέτη ήταν η Κινηματογράφος Majestic, με πρωταγωνιστές τους Τζιμ Κάρεϊ, Μάρτιν Λαντάου και Λώρι Χόλντεν. Ο Μάικλ Σλόουν, τον οποίο ο Ντάραμποντ γνώριζε από το γυμνάσιο, έγραψε το σενάριο και η ταινία παραμένει μία από τις λίγες που σκηνοθέτησε ο Ντάραμποντ χωρίς να γράψει το σενάριο ο ίδιος. Θέλησε να τη γυρίσει επειδή την είδε ως «ένα γράμμα αγάπης» στα έργα του Φρανκ Κάπρα και όλες τις άλλες ταινίες που αγάπησε σε όλη τη ζωή του. Η ταινία αυτή πήρε ανάμικτες κριτικές και υπήρξε εμπορική αποτυχία.
Η Ομίχλη (2007)
Ο Ντάραμποντ είχε την επιθυμία να σκηνοθετήσει την Ομίχλη ακόμα και πριν γυρίσει το Τελευταία έξοδος, αλλά το ανέβαλλε διαρκώς, ώσπου το 2004, when he began to write the screenplay for the film. Τα περισσότερα μέλη του συνεργείου είχαν εργασθεί στην τηλεοπτική σειρά The Shield, καθώς ο Ντάραμποντ τους είχε προσλάβει μετά τη σκηνοθέτησει από αυτόν ενός επεισοδίου της σειράς και σκέφθηκε ότι θα μπορούσαν να βοηθήσουν ώστε να προσδώσουν στην ταινία «μια πιο ρευστή, τραχιά, ντοκιμαντερίστικη κατεύθυνση». Ο Ντάραμποντ επίσης βοήθησε στη σχεδίαση των τεράτων της ταινίας τους καλλιτέχνες Τζόρντου Σελ, Μπέρνι Ράιτσον και τον επικεφαλής των εφέ μακιγιάζ Γκρεγκ Νικοτέρο.
Αρχικά ο Ντάραμποντ οραματίστηκε την ταινία ασπρόμαυρη, κάτι που θα τόνιζε την ασφυχτική ατμόσφαιρα και b-movie του '50 αισθητική, όμως τελικά υπαναχώρησε στις πιέσεις του στούντιο, που φοβήθηκε την εμπορική αποτυχία ,καθώς θα ήταν δύσκολο να έχει καλή εμπορική προοπτική μια ασπρόμαυρη ταινία ,εν έτει 2007.Μπορεί κάποιος να βρεί την ταινία ασπρόμαυρη, όπως την οραματίστηκε ο Ντάραμποντ στο blu ray της ταινίας. Τα ψηφιακά εφέ της ταινίας έγιναν αντικείμενο κριτικής, καθώς ήταν παρωχημένης τεχνολογίας και δεν είναι ξεκάθαρο αν έγινε εσκεμμένα για λόγους b-movie αισθητικής ή γιατί ο Ντάραμποντ ήθελε την ταινία ασπρόμαυρη ή απλα για λόγους προϋπολογισμού.
Η ταινία υπήρξε μέτρια εμπορική επιτυχία, αλλά απέσπασε θετικές κριτικές και θετική αποδοχή απο το κοινό και θεωρήθηκε cult απο την πρώτη στιγμή. Επιπλέον, ο Κινγκ επαίνεσε το συγκλονιστικό νέο τέλος της ταινίας από τον Ντάραμποντ.
Μετέπειτα σταδιοδρομία
thumb|Ο Ντάραμποντ (μπροστά) και ο [[Ντριού Στρούζαν υπογράφουν ένα πόστερ περιορισμένου αριθμού αντιτύπων της σειράς Walking Dead το 2010.]] Ο Ντάραμποντ ανέπτυξε και παρήγαγε την πρώτη σεζόν της τηλεοπτικής σειράς The Walking Dead, που βασίζεται σε ομώνυμη σειρά κόμικς. Αρχικώς συμφώνησε με το NBC, αλλά αργότερα η προσφορά του απορρίφθηκε και τελικώς έκλεισε συμφωνία με το AMC, που επέλεξε τη σειρά με βάση το πρωτογενές υλικό και το όνομα του Ντάραμποντ. Ο Ντάραμποντ έγραψε το σενάριο και έκανε τη σκηνοθεσία για το επεισόδιο-πιλότο. Παρά τις θετικές κριτικές, τον Ιούλιο του 2011 το κανάλι AMC τον απέλυσε, εξαιτίας της επιθυμίας του καναλιού να περιορισθεί σημαντικά ο προϋπολογισμός της σειράς. Ο σκηνοθέτης και οι εκπρόσωποί του από την Creative Artists Agency κινήθηκαν νομικά κατά του AMC, απαιτώντας 280 εκατομμύρια σε απλήρωτα κέρδη για τον Ντάραμποντ.
Στη συνέχεια ο Ντάραμποντ γύρισε το βιβλίο L.A. Noir του Τζων Μπάντιν, που του άρεσε πολύ , στην τηλεοπτική σειρά Mob City. Το σίριαλ έκανε πρεμιέρα τον Δεκέμβριο του 2013 και είχε μέτριες έως και θετικές κριτικές, και διάρκεσε μόνο μία σεζόν.
Βαλδουίνος Γ΄ της Φλάνδρας
Ο Βαλδουίνος Γ΄ της Φλάνδρας ή Βαλδουίνος ο νέος (Boudewijn III van Vlaanderen, 940 – 1 Νοεμβρίου 962) ήταν κόμης της Φλάνδρας (958 - 962) μαζί με τον πατέρα του Αρνούλφο Α΄ τον Γηραιό, γιός και διάδοχος του κόμητος της Φλάνδρας Αρνόλφου Α΄ του της δεύτερης συζύγου του Αδελαΐδας του Βερμαντουά κόρης του Ερβέρτου Β΄ του Βερμαντουά, το 958 ο υπερήλικας πατέρα του αποφάσισε να τον κάνει συμβασιλέα αλλά πέθανε πολύ πρόωρα πριν απο αυτόν (962) αφήνοντας ένα βρέφος τον Αρνούλφο ο οποίος τέθηκε υπο την προστασία του παππού του. Κατά το σύντομο διάστημα της εξουσίας του, ο Βαλδουίνος εγκατέστησε βιομηχανία υφαντών στη Γάνδη, η οποία στάθηκε η βάση για την οικονομική ανάπτυξη της κομητείας τους επόμενους αιώνες.
Οικογένεια
Νυμφεύτηκε στα τέλη του 960 τη Ματθίλδη των Μπίλλουνγκ (απεβ. 1008), κόρη του Χέρμαν κυβερνήτη και de facto δούκα της Σαξονίας, με την οποία απέκτησε τον:
Εξωτερικοί σύνδεσμοι
Κατηγορία:Κόμητες της Φλάνδρας Κατηγορία:Οίκος της Φλάνδρας
Πάιονηρ 11
Το «Πάιονηρ 11» (Pioneer 11 ή Pioneer G, πρωτοπόρος 11) είναι ένα ρομποτικό διαστημόπλοιο που εκτοξεύθηκε από τη NASA στις 6 Απριλίου του 1973 για να μελετηθούν η ζώνης των αστεροειδών, το περιβάλλον γύρω από τον Δία και τον Κρόνο, ο ηλιακός άνεμος, οι κοσμικές ακτίνες, και τα πέρατα του ηλιακού συστήματος και της ηλιόσφαιρας. Ήταν η πρώτη που συνάντησε τον Κρόνο και η δεύτερη που πέρασε μέσα από τη ζώνη των αστεροειδών και από τον Δία. Λόγω της περιορισμένης δύναμης και της μεγάλης απόστασης, στις 30 Νοεμβρίου του 1995, η επικοινωνία του διαστημοπλοίου με τη Γη χάθηκε.
Ιστορία
Τον Φεβρουάριο του 1969, το Πάιονηρ 11, και το δίδυμό του Πάιονηρ 10, θα ήταν οι πρώτοι που θα εξερευνούσαν το εξωτερικό ηλιακό σύστημα. Οι στόχοι της αποστολής ήταν ως εξής:
Μετά τον προγραμματισμό για μια συνάντηση με τον Κρόνο προστέθηκαν πολλοί περισσότεροι στόχοι:
Το Πάιονηρ 11 διαχειρίζεται ως μέρος του προγράμματος Pioneer από τη NASA Ames Research Center. Πολλά στοιχεία της αποστολής αποδείχθηκαν καθοριστικά για το σχεδιασμό του προγράμματος Voyager.
Η Πλάκα του Πάιονηρ
thumb|right|200px|Η [[Χρυσή Πλάκα του Πάιονηρ.]]
Το Πάιονηρ 10 και το Πάιονηρ 11 μεταφέρουν μια χρυσή πλάκα από αλουμίνιο σε περίπτωση που το διαστημόπλοιο βρεθεί ποτέ από ευφυείς μορφές ζωής από άλλα πλανητικά συστήματα. Οι πλάκες έχουν χαρακτηριστικό το γυμνό στοιχεία ενός ανθρώπου αρσενικού και ενός θηλυκού γένους, μαζί με διάφορα σύμβολα που έχουν σχεδιαστεί για να παρέχουν πληροφορίες σχετικά με την προέλευση του διαστημικού οχήματος.
Συνάντηση με τον Δία
thumb|right|Η συνάντηση με τον Δία.
Τον Νοέμβριο και τον Δεκέμβριο του 1974, κατά τη διάρκεια της πλησιέστερης προσέγγισής του, στις 2 Δεκεμβρίου του 1974, το Πάιονηρ 11 έφτασε πιο κοντά την προσέγγισή του με τον Δία, που διέρχεται στα 42.828 χιλιόμετρο (26.612 μίλια) πάνω από τα σύννεφά του. Το διαστημόπλοιο, που λαμβάνει λεπτομερείς εικόνες της Μεγάλης Ερυθράς Κηλίδας, μας μεταδίδει τις πρώτες εικόνες από τις απέραντες περιοχές, και προσδιορίζει τη μάζα του δορυφόρου του Δία Καλλιστώ. Η βαρυτική έλξη του Δία χρησιμοποιήθηκε για να αλλάξει η τροχιά του διαστημοπλοίου προς τον Κρόνο.
Συνάντηση με τον Κρόνο
thumb|right|Εικόνα του Κρόνου από το Πάιονηρ 11 στις 26/08/1979. Το Πάιονηρ 11 επισκέφθηκε τον Κρόνο στις 1 Σεπτεμβρίου του 1979, σε απόσταση 21.000 χλμ. από τις κορυφές των νεφών του.
Εκείνη τη στιγμή το Βόγιατζερ 1 και το Βόγιατζερ 2 είχαν ήδη επισκεφθεί τον Δία και ήταν, επίσης, καθ' οδόν προς τον Κρόνο, γι' αυτό αποφασίστηκε το Πάιονηρ 11 να περάσει μέσα από την περιοχή του δακτυλίου του Κρόνου στην ίδια θέση που σύντομα το Βόγιατζερ θα χρησιμοποιούσε προκειμένου να ελεγχθεί η διαδρομή πριν το Βόγιατζερ φτάσει. Αν υπήρχαν ελαφρά σωματίδια στο δαχτυλίδι που θα μπορούσαν να βλάψουν το διαστημόπλοιο σε εκείνη την περιοχή, οι σχεδιαστές της αποστολής σκέφτηκαν ότι θα ήταν καλύτερο να το μάθαιναν αυτό μέσω του Πάιονηρ. Αν εντοπιζόταν κίνδυνος, οι αποστολές Βόγιατζερ θα μπορούσαν να αλλάξουν το δρομολόγιό τους αποφεύγοντας τα δαχτυλίδια, αλλά θα χανόταν η ευκαιρία να επισκεφθούν τον Ουρανό και τον Ποσειδώνα στη συνέχεια.
Εκτός από τον Επιμηθέα, το Πάιονηρ 11 ανακάλυψε ένα άλλο μικρό φεγγάρι και ένα επιπλέον δακτύλιο, σύμφωνα τη μαγνητόσφαιρας και το μαγνητικό πεδίο του Κρόνου και βρήκε το φεγγάρι του, Τιτάνα, να είναι πάρα πολύ κρύος για ζωή. Περνώντας κάτω από το επίπεδο του δακτυλίου, το Πάιονηρ 11 μας έστελνε εικόνες των δακτυλίων του Κρόνου. Οι δακτύλιοι, που κατά κανόνα φαίνονται λαμπροί όταν παρατηρούνται από τη Γη, εμφανίστηκαν σκοτεινοί στις εικόνες του Πάιονηρ 11, και τα σκοτεινά κενά στα δαχτυλίδια που φαίνονται από τη Γη εμφανίστηκαν ως φωτεινά δαχτυλίδια.
Εξωτερικοί σύνδεσμοι
Κατηγορία:Πρόγραμμα Πάιονηρ Κατηγορία:Διαστημικές αποστολές το 1973
Εθνικό Κόμμα Αυστραλίας
250px|right|thumb|Το λογότυπο του Εθνικού Κόμματος. Το Εθνικό Κόμμα της Αυστραλίας (National Party of Australia), κοινώς γνωστοί ως οι Εθνικοί (the Nationals, επίσης συντομεύτηκε σε the Nats), είναι ένα κεντροδεξιό πολιτικό κόμμα στην Αυστραλία που εκπροσωπεί περιφερειακά και αγροτικά συμφέροντα. Ιδρύθηκε το 1920 ως Αυστραλιανό Κόμμα Χωρών (Australian Capital Party) και στη συνέχεια άλλαξε το όνομά του σε Εθνικό Κόμμα Χωρών (National Country Party) το 1975 και στο σημερινό του όνομα το 1982.
Ο σημερινός ομοσπονδιακός ηγέτης του Εθνικού Κόμματος είναι ο Ντέιβιντ Λίτλπρουντ, ενώ ο σημερινός ομοσπονδιακός αναπληρωτής αρχηγός είναι ο Περιν Ντέιβι.
Παραπομπές
Κατηγορία:Πολιτικά κόμματα στην Αυστραλία
Λε Σολέ
Οι κάτοικοί του είναι γνωστοί ως Σολεριέν (γαλλικά: Solériens).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων